CELEX: 52018PC0505
Language: sl
Date: 2018-07-02
Title: Predlog UREDBA SVETA o dodelitvi ribolovnih možnosti v skladu s protokolom o izvajanju sporazuma o partnerstvu v ribiškem sektorju med Republiko Slonokoščeno obalo in Evropsko skupnostjo (2018–2024)

EVROPSKA KOMISIJA
            Bruselj, 2.7.2018
            COM(2018) 505 final
            2018/0268(NLE)
            Predlog
            UREDBA SVETA
            o dodelitvi ribolovnih možnosti v skladu s protokolom o izvajanju sporazuma o partnerstvu v ribiškem sektorju med Republiko Slonokoščeno obalo in Evropsko skupnostjo (2018–2024)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               
                  Komisija je na podlagi ustreznih pogajalskih smernic
                     1
                   opravila pogajanja z vlado Slonokoščene obale za sklenitev novega protokola k sporazumu o partnerstvu v ribiškem sektorju med Evropsko skupnostjo in Republiko Slonokoščeno obalo 
                     2
                  . Po koncu pogajanj je bil 16. marca 2018 parafiran nov protokol. Protokol zajema šestletno obdobje od datuma začetka njegove začasne uporabe, to je od datuma njegovega podpisa, kot je navedeno v členu 15 Protokola. 
               
               
                  Glavni cilj novega protokola je plovilom Unije zagotoviti ribolovne možnosti v vodah Slonokoščene obale na podlagi najboljšega razpoložljivega znanstvenega mnenja in ob upoštevanju priporočil Mednarodne komisije za ohranitev tunov v Atlantiku. Pri novem protokolu se upoštevajo rezultati ocene zadnjega protokola (2014–2018) in v prihodnost usmerjene ocene smotrnosti sklenitve novega protokola. Obe oceni so izvedli zunanji strokovnjaki. Protokol bo Evropski uniji in Republiki Slonokoščeni obali prav tako omogočil tesnejše sodelovanje pri spodbujanju odgovornega izkoriščanja ribolovnih virov v vodah Slonokoščene obale ter podprl prizadevanja Slonokoščene obale za razvoj njenega modrega gospodarstva, kar je v interesu obeh pogodbenic.
               
               
                  Protokol določa ribolovne možnosti za naslednje kategorije:
               
               
                  –
                        28 plovil za ribolov tuna s potegalko;
               
               
                  –
                        8 plovil s površinskim parangalom.
               
               
                  Treba je določiti način razdelitve teh ribolovnih možnosti med države članice.
               
            
            
               2.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  V okviru naknadne in predhodne ocene so bila opravljena posvetovanja z zainteresiranimi stranmi o morebitnem novem protokolu med Evropsko unijo in Republiko Slonokoščeno obalo. Na tehničnih sestankih so bila posvetovanja opravljena tudi s strokovnjaki iz držav članic in sektorja. Na podlagi teh posvetovanj je bilo sklenjeno, da bi bilo za Evropsko unijo in Republiko Slonokoščeno obalo koristno, da bi sklenili nov protokol k sporazumu o partnerstvu v ribiškem sektorju.
               
            
            
               3.PRAVNI ELEMENTI PREDLOGA
            
            
               Ta postopek se začenja hkrati s postopkoma v zvezi s sklepom Sveta o podpisu protokola in s sklepom Sveta o sklenitvi protokola. 
            
            
               2018/0268 (NLE)
            
            
               Predlog
            
            
               UREDBA SVETA
            
            
               o dodelitvi ribolovnih možnosti v skladu s protokolom o izvajanju sporazuma o partnerstvu v ribiškem sektorju med Republiko Slonokoščeno obalo in Evropsko skupnostjo (2018–2024)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43 Pogodbe,
            
         
         
            
               odstavek 3.
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Svet je 17. marca 2008 sprejel Uredbo Sveta (ES) št. 242/2008
                  3
                o sklenitvi Sporazuma o partnerstvu v ribiškem sektorju med Evropsko skupnostjo na eni strani in Republiko Slonokoščeno obalo na drugi strani (v nadaljnjem besedilu: Sporazum).
            
            
               (2)Zadnji protokol k Sporazumu preneha veljati 30. junija 2018.
            
            
               (3)Komisija je v imenu Evropske unije s pogajanji dosegla dogovor o novem protokolu o izvajanju Sporazuma (v nadaljnjem besedilu: Protokol). Po zaključku pogajanj je bil 16. marca 2018 parafiran osnutek Protokola. 
            
            
               (4)V skladu s Sklepom Sveta 2018/…/EU
                  4
                je bil novi protokol o določitvi ribolovnih možnosti in finančnega prispevka, ki jih zagotavlja Sporazum o partnerstvu v ribiškem sektorju med Evropsko skupnostjo na eni strani in Republiko Slonokoščeno obalo na drugi strani (v nadaljnjem besedilu: Protokol), podpisan... [prosimo, vstavite datum podpisa].
            
            
               (5)Državam članicam bi bilo treba dodeliti ribolovne možnosti za celotno obdobje uporabe protokola.
            
            
               (6)V členu 12 Uredbe (EU) 2017/2403 je določeno, da je v določenem letu ali katerem koli drugem ustreznem obdobju izvajanja protokola k sporazumu o partnerstvu o trajnostnem ribištvu primerno obvestiti države članice o neizkoriščenih ribolovnih možnostih zaradi njihove morebitne ponovne dodelitve, pri čemer se upošteva obdobje veljavnosti neizkoriščenih ribolovnih možnosti.
            
            
               (7)Protokol se začasno uporablja od datuma podpisa, da se zagotovi čimprejšnji začetek ribolovnih dejavnosti plovil Unije. Zato bi bilo treba tudi to uredbo uporabljati od istega datuma –
            
            
               SPREJELA NASLEDNJO UREDBO:
            
            
               Člen 1
            
            
               (1)
                     Ribolovne možnosti, določene v protokolu o izvajanju sporazuma o partnerstvu v ribiškem sektorju med Evropsko unijo in Republiko Slonokoščeno obalo, se državam članicam dodelijo na naslednji način:
            
            
               (a)
                     plovila za ribolov tuna s potegalko:
            
            
               Španija:
                     
                     [16]
                     plovil
            
            
               Francija:   
                     
                     [12]
                     plovil
            
            
               (b)
                     plovila s površinskim parangalom:
            
            
               Španija:
                     
                     [6]
                     plovil
            
            
               Portugalska:
                     
                     [2]
                     plovili
            
            
         
         
            
               (2)
                     Uredba (EU) 2017/2403 o trajnostnem upravljanju zunanjih ribiških flot se uporablja brez poseganja v sporazum o partnerstvu v ribiškem sektorju med Evropsko unijo in Republiko Slonokoščeno obalo.
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sprejete na 3595. seji Sveta za izobraževanje, mladino, kulturo in šport z dne 15. februarja 2018.
               
               
                  
                     (2)
                  
                        UL L 170, 22.6.2013, str. 2.
               
               
                  
                     (3)
                  
                        Uredba Sveta (ES) št. 242/2008 z dne 17. marca 2008 o sklenitvi Sporazuma o partnerstvu v ribiškem sektorju med Evropsko skupnostjo na eni strani in Republiko Slonokoščeno obalo na drugi strani (UL L 75, 18.3.2008, str. 51).
               
               
                  
                     (4)
                  
                        UL L, ..., str. .